ai4bharat/Pralekha huggingface dataset:
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఎన్ఐఎఫ్ ఛాలెంజ్ కొవిడ్-19 పోటీ లో క్రిమిసంహారం, పరిశుభ్రత పరిష్కారాలకు సామాన్య ప్రజల నుండి వచ్చిన వినూత్నఆలోచనల ఎంపిక
సైన్స్ అండ్ టెక్నాలజీ విభాగం లో స్వయంప్రతిపత్త సంస్థ అయిన నేషనల్ ఇన్నోవేషన్ ఫౌండేషన్ - ఇండియా - ఇటీవల సామాన్య ప్రజలచే రెండు వినూత్న క్రిమిసంహారక పరిష్కారాలకు మద్దతు ఇచ్చింది, ఈ వినూత్న ఆలోచనలు- ఛాలెంజ్ కోవిడ్ -19 పోటీ  కు ప్రతిస్పందనగా వచ్చినవి.
వాహనాల క్రిమిసంహారక బే, పాదంతో ఆపరేట్ చేసే ఎత్తును మార్చుకోగలిగే ఫుట్-ఆపరేటెడ్ హైట్ అడ్జస్ట్ చేయగల హ్యాండ్స్-ఫ్రీ శానిటైజర్ డిస్పెన్సర్ స్టాండ్.. ఈ ప్రచారంలో ఇటీవల మద్దతు పొందిన రెండు ఆవిష్కరణలు.
వాహనాలను క్రిమి రహితంగా చేయడానికి రూపొందించిన పరికరం ద్వారా వాహనాన్ని దానంతట అదే క్రిమిసంహారం చేస్తుంది. దీని వల్ల సమయం, శక్తిని కూడా అదా అవుతుంది. ఇది ఒక ఫ్రేమ్, ట్యాంక్, మోటారు, ఎంసిబి బోర్డ్, అగ్రోనెట్, నాజిల్, కవాటాలు, పైపులు మరియు అమరికలను కలిగి ఉంటుంది మరియు ఆపరేషన్ కోసం ఎసి మోటార్ టెక్నాలజీని ఉపయోగించడం ద్వారా క్రిమిసంహారక ద్రవాన్ని చల్లడం అనే సూత్రంపై పనిచేస్తుంది. స్టేట్ బోర్డర్ / చెక్పోస్టుల వద్ద దీన్ని సులభంగా ఏర్పాటు చేయవచ్చు. ఇది ఇప్పటికే సిక్కిం రాష్ట్రంలోని రెండు చెక్పోస్టులలో - రంగ్పో చెక్పోస్టులు, తూర్పు సిక్కిం, దక్షిణ సిక్కింలోని మెల్లి చెక్పోస్టులు ఏర్పాటు చేశారు. .
The Vehicle Disinfectant Bay deployed at Rangpo Checkposts, East Sikkim
పాదంతో ఆపరేట్ చేస్తూ, ఎత్తును కావలసిన విధంగా మార్చుకోగలిగే ఏర్పాటుతో చేతుల స్పర్శ లేకుండా శానిటైజర్ ను చేతిలో వేసుకునే అమరిక ఈ పరికరం. నివాస, వాణిజ్య, పారిశ్రామిక ప్రాంగణాల్లో రాకపోకలు సాగించే ప్రజల శుభ్రత లక్ష్యంగా ఇదొక చక్కటి పరిష్కారం. దీనిలో పాదంతో పెడల్ నొక్కడం అవసరం, దీనితో శానిటైజర్ సీసాలోనుండి విడుదల అవుతుంది. దీని ఎత్తు శానిటైజర్ బాటిల్ పరిమాణం ప్రకారం సర్దుబాటు అవుతుంది పరికరం కదల కుండా ఉంచడానికి రబ్బరు బూట్లు కూడా కలిగి ఉంది. మాల్స్, విమానాశ్రయాలు, థియేటర్లు, బ్యాంకులు, బిజినెస్ పార్కులు, ఫ్యాక్టరీలు, విద్యాసంస్థలు, బస్ డిపోలు లేదా రైల్వే స్టేషన్లు, హోటళ్ళు, రెస్టారెంట్లు మొదలైన వాటిలో దీనిని ఏర్పాటు చేయవచ్చు. దీనిని ముంబైకి చెందిన విస్కో రిహాబిలిటేషన్ ఎయిడ్స్ ప్రైవేట్ లిమిటెడ్ వాణిజ్యపరంగ తాయారు చేస్తోంది.ఆర్థోపెడిక్ ఉత్పత్తులు, మొబిలిటీ ఎయిడ్స్ కి సంబంధించిన ప్రముఖ తయారీదారు ఇది.
ఎన్ఐఎఫ్ ఎక్కువమంది ప్రజలలో కొత్త ఆవిష్కరణలకు ప్రోత్సాహం ఇస్తూ సరైన పరిష్కారాలను శోధిస్తుందని డిఎస్ టి కార్యదర్శి ప్రొఫసర్ అశుతోష్ శర్మ అన్నారు.
Foot-operated Height Adjustable Hands-Free Sanitizer Dispenser Stand
నిబిడీకృతమైన ఆలోచనలను ఆవిష్కరణలుగా మార్చడంలో ఎన్ఐఎఫ్ ఎనలేని కృషి చేస్తోందని ఆయన తెలిపారు.
ఛాలెంజ్ కోవిడ్-19 కింద ఎన్ఐఎఫ్ పిలుపునకు స్పందించి 1700 మంది వివిధ మాధ్యమాల ద్వారా తమ ఆలోచనలు, ఆవిష్కరణలను పంపారు. 33 రాష్ట్రాలు, కేంద్రపాలిత ప్రాంతాలలో 360 జిల్లాల నుండి వీరు స్పందించారు.
ఎంపికైన ఆవిష్కరణలు ప్రస్తుతం ఎన్ఐఎఫ్ పరిశీలనలో ఉన్నాయి. వాటిలో ఇంకా అభివృద్ధి చేయాల్సిన ఆలోచనలుంటే వాటిని కూడా ఎన్ఐఎఫ్ సమీక్షిస్తుంది.
[పూర్తి వివరాలకు: శ్రీ తుషార్ గార్గ్ , శాస్త్రవేత్త, ఎన్ఐఎఫ్ tusharg@nifindia.org ,మొబైల్ : 9632776780 ]
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 50.68 కోట్లు దాటిన టీకా డోసుల పంపిణీ గత 24 గంటల్లో దాదాపు 56 లక్షల టీకాల పంపిణీ
కోలుకున్నవారి శాతం 97.39%
గత 24 గంటల్లో 39,070 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,06,822; మొత్తం కేసుల్లో 1. 27%
రోజువారీ పాజిటివిటీ 2.27 %; 13 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 50.68 కోట్లు దాటింది. 58,51,292 శిబిరాల ద్వారా మొత్తం 50,68,10,492 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 55,91,657 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,32,085
|
|
రెండో డోస్
|
|
79,74,385
|
|
కోవిడ్ యోధులు
|
|
మొదటి డోస్
|
|
1,82,15,157
|
|
రెండో డోస్
|
|
1,17,33,363
|
|
18-44 వయోవర్గం
|
|
మొదటి డోస్
|
|
17,58,22,657
|
|
రెండో డోస్
|
|
1,18,44,743
|
|
45-59 వయోవర్గం
|
|
మొదటి డోస్
|
|
11,16,30,145
|
|
రెండో డోస్
|
|
4,24,75,061
|
|
60 ఏళ్ళు పైబడ్డవారు
|
|
మొదటి డోస్
|
|
7,83,78,107
|
|
రెండో డోస్
|
|
3,84,04,789
|
|
మొత్తం
|
|
50,68,10,492
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. కరోనా సంక్షోభం మొదలైనప్పటినుంచి ఇప్పటి దాకా 3,10,99,771 మంది కోలుకున్నారు. గత 24 గంటలలో 43,910 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.39% అయింది.
గత 24 గంటలలో దేశవ్యాప్తంగా 39,070 కొత్త కేసులు నమోదయ్యాయి. 42 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది..
ప్రస్తుత దేశవ్యాప్తంగా చికిత్సలో ఉన్నవారు 4,06,822 మంది. చికిత్సలో ఉన్న కేసులు మొత్తం పాజిటివ్ కేసులలో 1.27% మాత్రమే.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 17,22,221 పరీక్షలు జరపగా ఇప్పటిదాకా చేసిన మొత్తం పరీక్షలు 48 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.38% కాగా రోజువారీ పాజిటివిటీ 2.27 % అయింది. వరుసగా13 రోజులుగా 3% లోపు, 62 రోజులుగా ఇది 5% లోపే ఉంటోంది.
జల శక్తి మంత్రిత్వ శాఖ
బహిరంగ ప్రదేశాల్లోని తాగునీటి వనరులు కలుషితం కాకుండా రక్షించడం
తాగునీటి సరఫరా అనేది రాష్ట్ర పరిధిలోని అంశం. గ్రామీణ జనాభాకు సురక్షిత మంచినీటి సరఫరాను మెరుగుపరచడం కోసం, కేంద్ర ప్రాయోజిత పథకం జల్ జీవన్ మిషన్ ద్వారా సాంకేతికత & ఆర్థిక సాయం అందించడం ద్వారా రాష్ట్రాల ప్రయత్నాలకు భారత ప్రభుత్వం అండగా నిలుస్తోంది.
జల్ జీవన్ మిషన్ కింద వివిధ చర్యలు తీసుకోవాలని అన్ని రాష్ట్రాలు/కేంద్ర పాలిత ప్రాంతాలకు సూచనలు అందాయి. అవి, సంబంధిత వాటాదార్లు, గ్రామ పంచాయితీలు, దాని ఉప-కమిటీలు అంటే వీడబ్ల్యూసీఎస్/ పానీ సమితి/వినియోగదార్ల సంఘం మొదలైనవాటికి నీటి నాణ్యత శిక్షణ తీసుకోవడం; నీటి నాణ్యత సమస్యలు, నీటి వల్ల కలిగే వ్యాధులు, ఆరోగ్య ప్రభావంపై అవగాహన కల్పించడం; 'నాణ్యత లేని నీటి వినియోగాన్ని తప్పనిసరిగా నివారించడం'పై ప్రవర్తన మార్పు సమాచారం; పోషకాహారంలో నాణ్యమైన తాగునీటి ప్రాముఖ్యతపై ప్రతి వ్యక్తికి సమాచారం; కలుషిత నీటిని తీసుకోవడం వల్ల కలిగే దుష్ప్రభావాలు, పారిశుద్ధ్య తనిఖీ ప్రాముఖ్యత, ప్రైవేట్ నీటి నాణ్యత వనరులను పరీక్షించే ప్రక్రియపై దృశ్య, శ్రవణ మార్గాల ద్వారా ప్రచారం.
కేటాయించిన నిధుల్లో 2% వరకు, నీటి నాణ్యత పర్యవేక్షణ & నిఘా  కార్యక్రమాల కోసం రాష్ట్రాలు ఉపయోగించవచ్చు. ఇందులో, వివిధ స్థాయుల్లో నీటి నాణ్యత ప్రయోగశాలలను ఏర్పాటు చేయడం, ఇప్పటికే ఉన్న వాటిని ఆధునీకరించడం, ప్రయోగశాలలకు అవసరమైన రసాయనాలు & వినియోగ వస్తువులను అందించడం వంటివి ఉంటాయి.
నీటి నాణ్యత పరీక్షించడానికి ప్రతి గ్రామంలో ఆశా వర్కర్లు, ఆరోగ్య కార్యకర్తలు, వీడబ్ల్యూఎస్సీ సభ్యులు, ఉపాధ్యాయులు మొదలైన ఐదుగురు వ్యక్తులను గుర్తించి శిక్షణ ఇవ్వాలని ప్రతి రాష్ట్రం/యూటీని అభ్యర్థించడం జరిగింది. గ్రామ స్థాయిలో తగిన సంఖ్యలో ఎఫ్టీకేలు/బ్యాక్టీరియాలజికల్ వైల్స్ను అందుబాటులో ఉంచడానికి అవసరమైన చర్యలు తీసుకోవాలని సూచించడం జరిగింది. రాష్ట్రాలు/యుటీల నుంచి వచ్చిన నివేదికల ప్రకారం, 21.07.2023 నాటికి, ఎఫ్టీకేలను ఉపయోగించి నీటి నాణ్యత పరీక్ష చేసేలా 22.42 లక్షల మందికి పైగా మహిళలు శిక్షణ పొందారు. ఇప్పటివరకు, 167.20 లక్షలకు పైగా నమూనాలను ఎఫ్టీకేల ద్వారా పరీక్షించారు.
నీటి కాలుష్యాన్ని నివారించడం & నియంత్రించడం, నీటి సంపూర్ణతను నిర్వహించడం లేదా పునరుద్ధరించడం కోసం జల  చట్టాన్ని 1974లో తీసుకొచ్చారు. కేంద్ర కాలుష్య నియంత్రణ బోర్డు , నీటి వనరుల కాలుష్యాన్ని అడ్డుకోవడానికి పరిశ్రమల వ్యర్థాలను నిర్వీర్యం చేసే ప్రమాణాలను నిర్దేశించింది. పర్యావరణ పరిరక్షణ నియమాలు-1986 కింద ఆ నియమాలను నిర్దేశించింది.
జలశక్తి శాఖ సహాయ మంత్రి శ్రీ ప్రహ్లాద్ సింగ్ పటేల్ ఈ రోజు రాజ్యసభలో లిఖితపూర్వక సమాధానం రూపంలో ఈ సమాచారాన్ని తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
సికిల్ సెల్ వ్యాధి కోసం 9,93,114 మందికి పరీక్షలు
మధ్యప్రదేశ్లోని 22 గిరిజన జిల్లాల్లో ఇంటిగ్రేటెడ్ సెంటర్ ఫర్ హిమోఫీలియా, హిమోగ్లోబినోపతీస్ ఏర్పాటు
సిక్కల్ సెల్ డిసీజ్  వ్యాధి అనేది దీర్ఘకాలిక రక్తహీనత, తీవ్రమైన బాధాకర ఘటనలు, అవయవ అవస్థాపన , దీర్ఘకాలిక అవయవ నష్టం, ఆయుర్దాయం గణనీయంగా తగ్గడం వంటి లక్షణాల ద్వారా శరీరాన్ని బలహీనపరిచే ఇది ఒక జన్యు రుగ్మత.
జాతీయ ఆరోగ్య మిషన్ కింద భారత ప్రభుత్వం వార్షిక పిఐపి ప్రతిపాదనలకు అనుగుణంగా ఈ సికిల్ సెల్ వ్యాధిని నివారించి, నిర్వహించేందుకు రాష్ట్రాలకు తోడ్పాటునందిస్తుంది. సికిల్ సెల్ రక్త అనీమియా సహా హెమోగ్లోబినోపాథీస్ నివారణ, నియంత్రణకు 2016లో మంత్రిత్వ శాఖ సాంకేతిక కార్యాచరణ మార్గదర్శనాలను విడుదల చేసింది. ఇక చికిత్స విషయంలో, ఎన్హెచ్ఎం కింద హైడ్రోక్సూరియా కాప్సూల్స్ను ఇవ్వడమే కాక , రాష్ట్రాల ప్రతిపాదనలకు అనుగుణంగా అందరు సికిల్ సెల్ రోగులు  కు ఉచిత రక్త మార్పిడిని చేసేందుకు తోడ్పాటు ఇస్తోంది.
కేంద్ర బడ్జెట్ 2023-24లో, సికిల్ సెల్ అనీమియాను 2047 నాటికి పూర్తిగా నిర్మూలించేందుకు ఒక మిషన్ను ప్రారంభించనున్నట్టు ప్రకటించారు. ఈ మిషన్ వ్యాధిపట్ల అవగాహన కల్పించడం, ప్రభావిత గిరిజన ప్రాంతాల్లో 0-40 ఏళ్ళ మధ్య వయస్సున్న సుమారు ఏడు కోట్ల మంది ప్రజలను పరీక్షించడం, కేంద్ర మంత్రిత్వ శాఖ, రాష్ట్ర ప్రభుత్వాల మధ్య సమన్వయ ప్రయత్నాల ద్వారా కౌన్సిలింగ్ ఇవ్వడంపై దృష్టి సారించింది.
సికిల్ సెల్ డిసీజ్ను గుర్తించి, పరీక్షించి, నిర్వహించడంలోని సవాళ్ళను నిర్వహించేందుకు మధ్యప్రదేశ్లో రాష్ట్ర హిమోగ్లోబినోపతీ మిషన్ను ఏర్పాటు చేయడం జరిగింది. గౌరవనీయ ప్రధానమంత్రి 15 నవంబర్ 2021న మధ్యప్రదేశ్లోని అలిరాజ్పూర్ జిల్లాలోని ఝబువాలో వ్యాధిని గుర్తించేందు ఒక పైలట్ ప్రాజెక్టును ప్రారంభించారు. ప్రాజెక్టు రెండవ దశలో 89 గిరిజన బ్లాకులను జోడించారు. రాష్ట్ర నివేదికల ప్రకారం మొత్తం 993114 వ్యక్తులను గుర్తించి పరీక్షించారు. వారిలో 18866కు హెచ్బిఎఎస్ , 1506  గుర్తించారు. రోగుల వ్యాధిని నిర్ధారించి, చికిత్స చేసేందుకు 22 గిరిజన జిల్లాల్లో ఇంటిగ్రేటెడ్ సెంటర్ ఫర్ హీమోఫీలియా, హిమోగ్లోబినోపతీస్ను రాష్ట్ర ప్రభుత్వం ఏర్పాటు చేసింది.
ఈ సమాచారాన్ని శుక్రవారం లోక్సభలో అడిగిన ప్రశ్నకు లిఖితపూర్వక సమాధానంలో కేంద్ర ఆరోగ్య, కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ వెల్లడించారు.
మంత్రిమండలి
భారతదేశాని కి మరియు నార్వే కు మధ్య ఇండియా- నార్వే ఓశన్ డైలాగ్ అంశం పై ఎంఒయు కు ఆమోదం తెలిపిన మంత్రివర్గం
ఇండియా- నార్వే ఓశన్ డైలాగ్ అంశం పై భారతదేశాని కి మరియు నార్వే కు మధ్య ఒక అవగాహన పూర్వక ఒప్పంద పత్రం  కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది.
ప్రయోజనాలు:
నీలి ఆర్థిక వ్యవస్థ అభివృద్ధి కి సంబంధించిన పరస్పర ప్రయోజనాలు ముడిపడిన రంగాల లో సహకారాన్ని ఈ ఎంఒయు పెంపొందించనుంది. నీలి ఆర్థిక వ్యవస్థ రంగం లో నార్వే ప్రపంచం లో ఒక అగ్రగామి దేశం గా ఉంది. మత్స్య పరిశ్రమ, హైడ్రోకార్బన్స్, నవీకరణ యోగ్య శక్తి, మహా సముద్ర వనరుల ను స్థిర ప్రాతిపదిక న ఉపయోగించుకోవడం మరియు సముద్ర సంబంధిత రవాణా ల వంటి రంగాల లో అత్యాధునిక సాంకేతిక పరిజ్ఞానాల తో పాటు ప్రావీణ్యం లో నార్వే ది అందె వేసిన చేయి. ప్రతిపాదిత ఎంఒయు హైడ్రోకార్బన్స్, ఇతర సముద్ర సంబంధిత వనరుల అన్వేషణ వంటి రంగాల లో సహకారాని కి అవకాశాల ను సృష్టించడం లో తోడ్పాటు ను అందించ గలుగుతుంది. అంతేకాకుండా, జాయింట్ టాస్క్ ఫోర్స్  ఫ్రేమ్ వర్క్ కు లోబడి అన్ని భాగస్వామ్య పక్షాల పరస్పర లబ్ది లక్ష్యం గా నౌకాశ్రయాల నిర్వహణ, ఇంకా పర్యటక అభివృద్ధి కి కూడా ఈ ఎంఒయు దోహదం చేయనుంది. మత్స్య పరిశ్రమ లో, చేపలు/ రొయ్యల పెంపకం లో నూతన సాంకేతిక విజ్ఞానాన్ని ప్రవేశపెట్టడం ద్వారా ఆహార భద్రత లక్ష్య సాధన కు ఇది తోడ్పడనుంది. ఉభయ దేశాల లో లాభసాటి వ్యాపార సంస్థ లను నిర్వహించడం కోసం ఒక వేదిక ను కూడా ఇది సమకూర్చుతుంది. ఆర్క్ టిక్ ప్రాంతం లో మహా సముద్ర సంబంధిత పర్యావరణ వ్యవస్థ ను అధ్యయనం చేయడం లో రెండు దేశాల శాస్త్రవేత్త లు మరియు పరిశోధకు లు కలసి పని చేసేందు కు కూడా దీని ద్వారా అవకాశం లభించనుంది.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 201.93 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.15 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,01,93,09,325
|
|
అందుబాటులోని నిల్వలు
|
|
5,15,20,170
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 201.93 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 5.15 కోట్లకు పైగా  డోసులు అందుబాటులో ఉన్నాయి.
|
ఆరోగ్య, కుటుంబ సంక్షేమ మంత్రిత్వ శాఖ
|
209.40 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.99 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 1,01,166
గత 24 గంటల్లో నమోదయిన కొత్త కేసులు 13,272
ప్రస్తుత రికవరీ రేటు 98.58%
వారపు పాజిటివిటీ రేటు 3.87%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 209.40 కోట్ల  డోసులను అధిగమించింది. 2,78,34,092 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 3.99 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,13,413
|
|
రెండో డోసు
|
|
1,01,00,868
|
|
ముందు జాగ్రత్త డోసు
|
|
66,15,955
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,33,464
|
|
రెండో డోసు
|
|
1,76,88,704
|
|
ముందు జాగ్రత్త డోసు
|
|
1,28,61,388
|
|
12-14 ఏళ్ల వారు
|
|
మొదటి డోసు
|
|
3,99,22,101
|
|
రెండో డోసు
|
|
2,94,71,525
|
|
15-18 ఏళ్ల వారు
|
|
మొదటి డోసు
|
|
6,15,36,693
|
|
రెండో డోసు
|
|
5,19,25,571
|
|
18-44 ఏళ్ల వారు
|
|
మొదటి డోసు
|
|
56,01,95,227
|
|
రెండో డోసు
|
|
51,15,83,746
|
|
ముందు జాగ్రత్త డోసు
|
|
4,75,13,724
|
|
45-59 ఏళ్ల వారు
|
|
మొదటి డోసు
|
|
20,38,25,961
|
|
రెండో డోసు
|
|
19,59,47,673
|
|
ముందు జాగ్రత్త డోసు
|
|
2,81,88,517
|
|
60 ఏళ్లు పైబడినవారు
|
|
మొదటి డోసు
|
|
12,75,32,399
|
|
రెండో డోసు
|
|
12,24,69,258
|
|
ముందు జాగ్రత్త డోసు
|
|
3,78,21,953
|
|
ముందు జాగ్రత్త డోసులు
|
|
13,30,01,537
|
|
మొత్తం డోసులు
|
|
2,09,40,48,140
దేశవ్యాప్త క్రియాశీల కేసుల సంఖ్య 1,01,166. మొత్తం పాజిటివ్ కేసుల్లో ఇది 0.23 శాతం.
భారతదేశ రికవరీ రేటు 98.58 శాతంగా ఉంది. గత 24 గంటల్లో 13,900 మంది రోగులు కోలుకున్నారు. దీంతో, కోలుకున్న రోగుల సంఖ్య  4,36,99,435 కి పెరిగింది.
గత 24 గంటల్లో 13,272 కొత్త కేసులు నమోదయ్యాయి.
గత 24 గంటల్లో మొత్తం 3,15,231 పరీక్షలు చేశారు. దేశవ్యాప్తంగా ఇప్పటివరకు 88.21 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 3.87శాతంగా, రోజువారీ పాజిటివిటీ రేటు 4.21 శాతంగా నమోదయ్యాయి.
భారీ పరిశ్రమల మంత్రిత్వ శాఖ
20 గిగా వాట్ అవర్ ‘అడ్వాన్స్డ్ కెమిస్ట్రీ సెల్’  తయారీకి రీ-బిడ్డింగ్
- ఉత్పత్తి ఆధారిత ప్రోత్సాహక పథకం కింద “అధునాతన కెమిస్ట్రీ సెల్ బ్యాటరీ స్టోరేజ్పై జాతీయ కార్యక్రమం”
- రీ-బిడ్డింగ్ ప్రక్రియ ప్రారంభానికి ముందు వారి ఇన్పుట్లు మరియు సూచనల కోసం జూలై 24, 2023న పరిశ్రమ ప్రతినిధులతో వాటాదారుల సంప్రదింపులను సులభతరం చేయనున్న ఎంహెచ్ఐ
ఉత్పత్తి ఆధారిత ప్రోత్సాహక పథకం కింద  20 గిగా వాట్ అవర్ అడ్వాన్స్డ్ కెమిస్ట్రీ సెల్  తయారీకి భారీ పరిశ్రమల శాఖ  రీ-బిడ్డింగ్ను ప్రకటించింది. దరఖాస్తుదారులు అధునాతన కెమిస్ట్రీ సెల్ ఏర్పాటు కోసం దేశీయ తయారీ సదుపాయానికి తమ బిడ్లను సమర్పించవచ్చు. ఇది ఏసీసీ పీఎల్ఐ పథకం కింద ప్రోత్సాహకాల కోసం అర్హత పొందడంలో వారికి సహాయపడుతుంది. దేశీయ తయారీపై ఆధారపడటాన్ని పెంచడం, దిగుమతులపై ఆధారపడటాన్ని తగ్గించడం తద్వారా.. తోటి భారతీయులకు మరిన్ని ఉద్యోగ అవకాశాలను సృష్టించడం దీని లక్ష్యం. ఆత్మనిర్భర్ భారత్ యొక్క ప్రధాన మంత్రి దార్శనికతతో ఈ చొరవ చేపట్టడమైంది. దీనికి సంబంధించి వాటాదారులను ఆహ్వానిస్తూ పబ్లిక్ నోటీసు లింక్- https://heavyindustries.gov.in/writereaddata/UploadFile/Notice-and-Questionnaire-for-ACC.pdf జారీ చేయబడింది. సంప్రదింపులకు భారీ పరిశ్రమల మంత్రిత్వ శాఖ  కార్యదర్శి అధ్యక్షత వహిస్తారు. బిడ్డింగ్ డాక్యుమెంట్లను ఖరారు చేయడానికి మరియు రీబిడ్డింగ్ ప్రక్రియను వీలైనంత త్వరగా కొనసాగించడానికి మంత్రిత్వ శాఖ కట్టుబడి ఉంది. ఏసీసీలు కొత్త తరం ఆధునిక నిల్వ సాంకేతికతలు. ఇవి విద్యుత్ శక్తిని ఎలక్ట్రోకెమికల్గా లేదా రసాయన శక్తిగా నిల్వ చేయగలవు. మరియు అవసరమైనప్పుడు దానిని తిరిగి విద్యుత్ శక్తిగా మార్చగలవు. ఇవి ఎలక్ట్రిక్ వాహనాలలో ప్రధాన అనువర్తనాలను కలిగి ఉన్నాయి, గ్రిడ్ స్థిరత్వం, సోలార్ రూఫ్టాప్, కన్స్యూమర్ ఎలక్ట్రానిక్స్ మొదలైన వాటిని నిర్వహించడంలో దోహదం చేస్తాయి. పునరుత్పాదక ఇంధనం పట్ల భారతదేశం యొక్క నిబద్ధతతో మరియు 2070 నాటికి నెట్ జీరో లక్ష్యాన్ని సాధించడంతో, మొత్తం శక్తి పర్యావరణ వ్యవస్థలో శక్తి నిల్వ కీలక పాత్ర పోషిస్తుందని భావిస్తున్నారు. మే 2021లో, ప్రధానమంత్రి అధ్యక్షతన జరిగిన క్యాబినెట్ సమావేశం యాభై  గిగా వాట్ అవర్ ఏసీసీ మరియు 5 గిగా వాట్ అవర్ "నిచ్" ఏసీసీ తయారీకి తయారీ సామర్థ్యాన్ని సాధించడానికి రూ.18,100 కోట్లతో 'నేషనల్ ప్రోగ్రామ్ ఆన్ అడ్వాన్స్డ్ కెమిస్ట్రీ సెల్  బ్యాటరీ స్టోరేజ్'పై ప్రొడక్షన్ లింక్డ్ ఇన్సెంటివ్  పథకాన్ని ఆమోదించింది. ఏసీసీ పీఎల్ఐ బిడ్డింగ్ యొక్క మొదటి రౌండ్ మార్చి 2022లో ముగిసింది. మూడు కంపెనీలకు మొత్తం 30  గిగా వాట్ అవర్ సామర్థ్యం కేటాయించబడింది. ఎంపిక చేసిన కంపెనీలతో ప్రోగ్రామ్ ఒప్పందం జూలై 2022లో సంతకం చేయబడింది.
ప్రధాన మంత్రి కార్యాలయం
భారతదేశాని కిమరియు జపాన్ కు మధ్య దౌత్య సంబంధాలు ఏర్పడి 70 సంవత్సరాలు కావడంపట్ల సంతోషాన్ని వ్యక్తం చేసిన ప్రధాన మంత్రి
భారతదేశాని కి మరియు జపాన్ కు మధ్య దౌత్య సంబంధాలు ఏర్పడి 70 సంవత్సరాలు కావడం పట్ల ప్రధాన మంత్రి శ్రీ నరేంద్ర మోదీ సంతోషాన్ని వ్యక్తం చేశారు. మన సంబంధాలు ప్రతి ఒక్క రంగం లో అవి వ్యూహాత్మకం కావచ్చు, ఆర్థికం కావచ్చు, లేదా ప్రజా సంబంధాలు కావచ్చు.. గాఢతరం అయ్యాయి అని కూడా శ్రీ నరేంద్ర మోదీ అన్నారు.
ప్రధాన మంత్రి వరుస ట్వీట్ లలో -
‘‘భారతదేశాని కి మరియు జపాన్ కు మధ్య దౌత్య సంబంధాలు ఏర్పడి 70 సంవత్సరాలు అవుతూ ఉన్న సందర్భం లో, అవి వ్యూహాత్మకం కావచ్చు, ఆర్థికం కావచ్చు, లేదా ప్రజా సంబంధాలు కావచ్చు.. మన బంధం ప్రతి ఒక్క రంగం లో గాఢతరం అయ్యాయి అనే అంశం నాకు సంతోషాన్ని ఇస్తోంది అని శ్రీ నరేంద్ర మోదీ అన్నారు.
నా మిత్రుడు, ప్రధాని శ్రీ కిశిదా @kishida230 ఇటీవల వార్షిక శిఖర సమ్మేళనం కోసమని భారతదేశాన్ని సందర్శించడం మన ప్రత్యేక వ్యూహాత్మక మరియు ప్రపంచ భాగస్వామ్యాన్ని కోవిడ్ అనంతర కాలం లో గాఢతరం చేసుకోవడం కోసం మార్గసూచీ ని అందించింది. ఈ లక్ష్యాన్ని సాధించడాని కి ప్రధాని శ్రీ కిశిదా తో కలసి పని చేయడాన్ని కొనసాగించాలి అని నేను ఆవ పడుతున్నాను’’ అని పేర్కొన్నారు.
హోం మంత్రిత్వ శాఖ
స్వర్గీయ వాజపేయికి పుష్పాంజలి ఘటించి నివాళులు అర్పించిన హోంశాఖ మంత్రి అమిత్ షా
"అటల్ జి యొక్క ఆలోచనలు మరియు దేశ పురోగతిపై ఆయనకున్న అంకితభావం ఎల్లప్పుడూ దేశానికి సేవ చేయడానికి మాకు బలాన్ని ఇస్తాయి"
"అభివృద్ధి యుగం, పేదల సంక్షేమం మరియు భారతదేశంలో సుపరిపాలన మరియు దేశానికి జీవితాన్ని అంకితం చేసిన గొప్ప వ్యక్తి వాజపేయి"
" పనిలో అంకితభావం దేశ సేవ అటల్ జి యొక్క నిబద్ధత ఎల్లప్పుడూ మాకు ప్రేరణగా ఉంటుంది".... అమిత్ షా
మాజీ ప్రధానమంత్రి భారతరత్న అటల్ బిహారీ వాజపేయి జన్మదినోత్సవం సందర్భంగా కేంద్ర హోంశాఖ మంత్రి శ్రీ అమిత్ షా ఆయనకు ఘనంగా నివాళులు అర్పించారు. ఢిల్లీలో వాజపేయి స్మారక స్థలి వద్ద ఈరోజు అమిత్ షా పాల్గొని నివాళులు అర్పించారు. " జన్మదినం సందర్భంగా దార్శనికుడు వాజపేయి ని స్మరించి ఆయనకు పుష్పాంజలి సమర్పించాను. అటల్ జి ఆలోచనలు, దేశాభివృద్ధికి ఆయన చేసిన కృషి మాకు దేశం కోసం అంకితభావంతో పనిచేదానికి స్ఫూర్తిని ఇస్తాయి" అని షా తన ట్వీట్ లో పేర్కొన్నారు.
" దేశంలో అభివృద్ధి శకం, సుపరిపాలన వాజపేయి తో ప్రారంభం అయ్యాయి. పేదల సంక్షేమానికి అత్యధిక ప్రాధాన్యత ఇచ్చిన వాజపేయి దేశానికి తన జీవితాన్ని అంకితం చేశారు. ఆయన ఆశయాలకు అనుగుణంగా పని చేస్తూ అటల్ స్ఫూర్తిగా దేశాభివృద్ధికి పనిచేస్తాము' అని షా పేర్కొన్నారు.
ప్రధాన మంత్రి కార్యాలయం
ఉత్తర్ ప్రదేశ్ లోని ‘ ప్రధాన మంత్రి గరీబ్ కల్యాణ్ అన్న యోజన ’ లబ్ధిదారుల తో రేపటి రోజు న, అంటే ఆగస్టు 5 న, మాట్లాడనున్న ప్రధాన మంత్రి
ఉత్తర్ ప్రదేశ్ లోని ‘ప్రధాన మంత్రి గరీబ్ కల్యాణ్ అన్న యోజన’ లబ్ధిదారుల తో ప్రధాన మంత్రి శ్రీ నరేంద్ర మోదీ గురువారం నాడు  మధ్యాహ్నం ఒంటి గంట కు వీడియో కాన్ఫరెన్స్ మాధ్యమం ద్వారా మాట్లాడనున్నారు.
ఉత్తర్ ప్రదేశ్ గురువారం నాడు ప్రధాన మంత్రి గరీబ్ కల్యాణ్ యోజన దినోత్సవాన్ని నిర్వహించనుంది. ఈ పథకం ప్రయోజనాల ను అందుకోకుండా ఏ ఒక్కరూ మిగిలిపోకూడదు అనే విధం గా చూడటం కోసం రాష్ట్ర వ్యాప్తం గా ఒక చైతన్య కార్యక్రమాన్ని పెద్ద ఎత్తు న ప్రారంభించనున్నారు.
‘ ప్రధాన మంత్రి గరీబ్ కల్యాణ్ అన్న యోజన’ ద్వారా దాదాపు గా 15 కోట్ల మంది లబ్ధిదారులు రేశన్ ను ఉచితం గా అందుకొంటున్నారు. రాష్ట్రం లో సుమారు గా 80 వేల పైచిలుకు చౌక ధర ల దుకాణాలు ఈ పథకం లబ్ధిదారుల కు ఆహార ధాన్యాల ను పంపిణీ చేస్తున్నాయి.
ఈ సందర్భం లో ఉత్తర్ ప్రదేశ్ ముఖ్యమంత్రి శ్రీ యోగి ఆదిత్యనాథ్ కూడా పాలుపంచుకోనున్నారు.
ఆరోగ్య, కుటుంబ సంక్షేమ మంత్రిత్వ శాఖ
మొత్తం కోవిడ్ కేసులలో చికిత్సలో ఉన్నది 5% లోపే
93% పైగానే కోలుకున్నవారు
16 రోజులుగా రోజువారీ కొత్తకేసులు 50 వేల లోపు
భారత్ లో ప్రస్తుతం చికిత్స పొందుతున్న కోవిడ్ కేసుల సంఖ్య 4,43,486 కాగా ఇది మొత్తం పాజిటివ్ కేసులలో 4.85%. ఆ విధంగా 5% లోపే కొనసాగుతునన్నట్టయింది. కోలుకున్నవారి శాతం 93 కు పైగా ఉంటూ ప్రస్తుతం 93.68% గా నమోదైంది. గడిచిన 24 గంటలలో 41,024 మంది కొత్తగా కోలుకున్నారు. దీంతో ఇప్పటివరకు కోవిడ్ నుంచి బైటపడిన వారి సంఖ్య 85,62,641 కు చేరింది. కోలుకున్నవారికీ, చికిత్సలో ఉన్నవారికీ మధ్య తేడా పెరుగుతూ ప్రస్తుతం 81,19,155 కి చేరింది.
గత 24 గంటలలో 44,059 మందికి కొత్తగా కరోనా సోకింది. ఆ విధంగా గత 16 రోజులుగా 50 వేల కంటే తక్కువ కొత్త కేసులు నమోదవుతూ వస్తున్నాయి. చలి తీవ్రత పెరిగేకొద్దీ పశ్చిమార్థ గోళంలోని అనేక దేశాలలో పెరుగుతున్న పరిస్థితికి భిన్నంగా భారత్ లో కోవిడ్ అదుపులో ఉన్నట్టు ఈ లెక్కలను బట్టి అర్థమవుతోంది.
కొత్తగా కోలుకున్న కోవిడ్ కేసులలో 77.44% కేసులు పది రాష్ట్రాలలోనే నమోదయ్యాయి. అందులో కేరళ రాష్ట్రం 6,227 కేసులతో ముందుండగా ఢిల్లీ 6,154 కోలుకున్న కేసులతో, మహారాష్ట్ర 4,060 కోలుకున్న కేసులతో ఆ తరువాత స్థానాల్లో ఉన్నాయి.
కొత్తగా పాజిటివ్ గా తేలిన కేసులలో 78.74% కేవలం పది రాష్ట్రాలలోనే బైటపడ్దాయి. అందులో ఢిల్లీలో 6,746 కేసులు, మహారాష్ట్రలో 5,753 , కేరళలో 5,254 కేసులు నిర్థారణ అయ్యాయి.
ప్రతి పదిలక్షల జనాభాలో జాతీయ స్థాయిలో సగటున 6,623 మందికి సోకినట్టు తేలగా 15 రాష్ట్రాలు, కేంద్రపాలిత ప్రాంతాలలో తకంటే తక్కువ స్థాయిలో పాజిటివ్ కేసులు నమోదయ్యాయి.
గత 24 గంటలలో 511 మంది కోవిడ్ కారణంగా మరణించినట్టు తేలింది. ఈ మరణాలలో 74.95% కేవలం పది రాష్ట్రాల్ల్కో నమోదయ్యాయి. ఢిల్లీ లో అత్యధికంగా 121 మంది మరణించటంతో నిన్నటి మృతుల్లో 23.68% ఢిల్లీకే వెళ్ళింది. మహారాష్ట్రలో 50 మంది, పశ్చిమ బెంగాలో 49 మంది కోవిడ్ వల్ల చనిపోయారు.
ప్రతి పది లక్షల జనాభాల్లో కోవిడ్ మృతులు సగటున 97 మంది ఉన్నట్టు తేలగా 21 రాష్టాలు, కేంద్ర పాలిత ప్రాంతాల్లో ఈ జాతీయ సగటు కంటే తక్కువ మరణాలు నమోదయ్యాయి.
రక్షణ మంత్రిత్వ శాఖ
భారత వైమానిక దళంలో వెపన్ సిస్టమ్స్ శాఖ ఏర్పాటుకు ఆమోదం తెలిపిన ప్రభుత్వం
ఉపరితల ఆధారిత& ప్రత్యేక వాయుమార్గ ఆయుధ వ్యవస్థల ఆపరేటర్లను ఒకే గొడుగు కిందకు
భారత వైమానిక దళం లో వెపన్స్ సిస్టం  విభాగం పేరిట ఒక కొత్త విభాగాన్ని సృష్టించే ఒక చారిత్రాత్మక నిర్ణయానికి ప్రభుత్వం ఆమోదం తెలిపింది. అన్ని ఉపరితల- ఆధారిత, ప్రత్యేక వాయుమార్గ ఆయుధ వ్యవస్థల నిర్వహణ వ్యవహారానికి కట్టుబడి ఉండే ఒక సంస్థ కింద అన్ని ఆయుధ విభాగ ఆపరేటర్లను ఏకీకరణ చేసేందుకు డబ్ల్యుఎస్ విభాగ సృష్టి దోహదం చేస్తుంది.
ఉపరితలం నుంచి ఉపరితల క్షిపణులు, ఉపరితలం నుంచి వాయు క్షిపణులు, దూరం నుంచి పైలెట్  విమానం, ద్వి/ బహుళ సిబ్బంది కలిగిన విమానం ఆయుధ వ్యవస్థ ఆపరేటర్లు వంటి నాలుగు ప్రత్యేక శాఖలకు చెందిన ఆపరేటర్లు శాఖ కిందకు వస్తారు. భారత వైమానిక దళ యుద్ధ పోరాట సామర్ధ్యాన్ని పెంచడంలో అత్యున్నత స్థాయిలో ఈ శాఖ దోహదం చేయనున్నది.
ప్రధాన మంత్రి కార్యాలయం
సంత్ రవిదాస్ జయంతి సందర్భం లో ఆయన కు నమస్సులు అర్పించిన ప్రధాన మంత్రి
సంత్ రవిదాస్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు నమస్సులు అర్పించారు.
‘‘సంత్ రవిదాస్ గారు శతాబ్దాల క్రితమే సమానత్వం, సద్భావన, కరుణ ల విషయమై ఇచ్చిన సందేశం దేశ ప్రజల కు యుగ యుగాల పాటు ప్రేరణ ను అందించేటటువంటి సందేశం. ఆయన జయంతి సందర్భం లో ఆయన కు ఇదే నా సాదర నమస్కారం’’ అని ఒక ట్వీట్ లో ప్రధాన మంత్రి పేర్కొన్నారు.